Κάζα Μπατλιό

Αρχική κατασκευή (1877)

Το κτίριο που είναι τώρα το Κάζα Μπατλό, χτίστηκε το 1877 από τον Αντόνι Γκαουντ μετά απο την ανάθεσή του σε αυτόν από τον Lluís Sala Sánchez. Ήταν ένα κλασικό κτίριο χωρίς αξιοσημείωτα χαρακτηριστικά και σύμφωνα με την παράδοση του εκλεκτισμού του 19ου αιώνα.Το κτίριο είχε υπόγειο, ισόγειο, τέσσερις ορόφους και ένα κήπο στο πίσω μέρος.

Η οικογένεια Μπατλό

Το σπίτι αγοράστηκε από τον Josep Batlló το 1900. Ο σχεδιασμός του σπιτιού δεν άρεσε στους αγοραστές, αλλά η οικογένεια Μπατλό αποφάσισε να αγοράσει το σπίτι λόγω της κεντρικής του θέσης. Βρίσκεται στη μέση της κεντρικής λεωφόρου Passeig de Gràcia, που στις αρχές του 20ου αιώνα ήταν μια διάσημη και με κύρος περιοχή. Μια περιοχή που διάσημες οικογένειες μπορούσαν να τραβήξουν την προσοχή πάνω τους.
Το 1904 το σπίτι ανήκε ακόμα στον Josep Batlló. Η οικογένεια Μπατλό ήταν πολύ γνωστή στη Βαρκελώνη για τη συμβολή της στη βιομηχανία της κλωστοϋφαντουργίας. Ο Μπατλό ως βιομήχανος είχε αρκετά εργοστάσια στην πόλη και ήταν παντρεμένος με την Amalia Godo Belaunzaran που προερχόταν από την οικογένεια που είχε ιδρύσει την εφημερίδα La Vanguardia. Ο Μπατλό ήθελε έναν αρχιτέκτονα για να σχεδιάσει ένα σπίτι που να μη μοιάζει με κανένα άλλο και να ξεχωρίζει ως δημιουργικό και τολμηρό. Ο Μπατλό και η γυναίκα διάλεξαν τον αρχιτέκτονα που είχε σχεδιάσει το πάρκο Γκουέλ ώστε να δημιουργήσει ένα ριψοκίνδυνο σχέδιο χωρίς να τον περιορίσουν πουθενά. Η οικογένεια ζούσε στον όροφο των ευγενών του Κάζα Μπατλό μέχρι τα μέσα του 1950.

Αναδιαμόρφωση (1904-1906)

Το 1904 ο Josep Batlló προσέλαβε τον Γκαουντί να του σχεδιάσει το σπίτι. Αρχικά το σχέδιο ήταν το κτίριο να γκρεμιστεί και να ξαναχτιστεί ένα τελείως καινούριο. Ο Γκαουντί όμως έπεισε τον Μπατλό ότι μια αναδιαμόρφωση ήταν αρκετή και ήταν σε θέση να υποβάλλουν αίτηση σχεδιασμού το ίδιο έτος. Το κτίριο ολοκληρώθηκε και ανακαινίστηκε το 1906. Ο Γκαουντί άλλαξε τελείως το κύριο διαμέρισμα που έγινε η οικία της οικογένειας Μπατλό. Επέκτεινε τον κεντρικό φωταγωγό ώστε να παρέχεται φως σε ολόκληρο το κτίριο και πρόσθεσε νέους ορόφους. Τον ίδιο χρόνο το Δημοτικό Συμβούλιο της Βαρκελώνης επέλεξε το σπίτι ως υποψήφιο για το βραβείο του καλύτερου κτιρίου της χρονιάς. Το βραβείο δόθηκε σε άλλον αρχιτέκτονα.

Ανακαινίσεις

Ο Josep Batlló πέθανε το 1934 και το σπίτι περιήλθε στην κατοχή της γυναίκας του, μέχρι τον θάνατό της το 1940. Μετά τον θάνατο των γονέων, το σπίτι το διαχειρίζονταν τα παιδιά μέχρι το 1954. Το 1954 η ασφαλιστική εταιρία Seguros Iberia απέκτησε το κτίριο και δημιούργησε γραφεία εκεί. Το 1970 άρχισε η πρώτη ανακαίνιση σε μερικά δωμάτια. Το 1983 τα εξωτερικά μπαλκόνια ανακαινίστηκαν στο αρχικό τους χρώμα και ένα χρόνο μετά η εξωτερική πρόσοψη φωτίστηκε για την τοπική γιορτή La Mercè.

Πολλαπλές χρήσεις

Το 1993, οι σημερινοί ιδιοκτήτες του Κάζα Μπατλό, αγόρασαν το σπίτι και συνέχισαν τις ανακαινίσεις σε ολόκληρο το κτήριο. Δύο χρόνια μετά, το 1995, το Κάζα Μπατλό άρχισε να νοικιάζει τις εγκαταστάσεις του για διάφορες εκδηλώσεις. Περισσότερα από 2.500 τετραγωνικά μέτρα δωματίων, μέσα στο κτίριο, έχουν εκμισθωθεί για διάφορους σκοπούς. Λόγω της θέσης του κτιρίου και της ομορφιάς των εγκαταστάσεων, τα δωμάτια του Κάζα Μπατλό είναι σε πολύ μεγάλη ζήτηση και φιλοξενούν αρκετά σημαντικά γεγονότα της πόλης.